[{"text_idx": "#000000", "text": "Polisi gwledig / Y Rural Coalition yn galw ar y pleidiau i weithredu o blaid cefn gwlad"}, {"text_idx": "#000001", "text": "Y Rural Coalition yn galw ar y pleidiau i weithredu o blaid cefn gwlad"}, {"text_idx": "#000003", "text": "Mae adroddiad y Rural Coalition wedi galw ar bleidiau gwleidyddol i ymrwymo i bolisi\u0308au bydd yn grymuso ardaloedd gwledig yn Lloegr cyn yr etholiad cyffredinol nesaf."}, {"text_idx": "#000004", "text": "Mae\u2019r gynghrair, sydd wedi ei ffurfio o 13 sefydliad ar draws Lloegr gan gynnwys yr NFU, y Plunkett Foundation a\u2019r National Housing Federation, wedi galw ar bob plaid i sicrhau bod pob maniffesto a gynhyrchir ganddynt yn cynnwys syniadau polisi bydd yn helpu i wella amodau busnesau a chymunedau cefn gwlad. Mae nifer o\u2019r problemau sy\u2019n wynebu cefn gwlad Lloegr yn debyg iawn i\u2019r rheini sy\u2019n wynebu Cymru wledig ac mae adroddiad o\u2019r fath yn gyfle i ddysgu o\u2019r hyn sydd yn digwydd ar draws y ffin. Tynna\u2019r adroddiad sylw penodol at broblemau cyfarwydd sydd angen eu datrys ar frys er mwyn sicrhau dyfodol llwyddiannus a chynaliadwy i gefn gwlad."}, {"text_idx": "#000006", "text": "Fod ganddynt strategaeth wledig gwmpasog sy\u2019n dod a gwahanol adrannau\u2019r Llywodraeth ynghyd yn enw sicrhau twf cynaliadwy i gymunedau a busnesau gwledig.\nSicrhau cyllid teg fel bod y gwant rhwng cyllidebau cefn gwlad a rhai dinesig yn cael ei gau.\nBuddsoddi mewn isadeiledd yng nghefn gwlad, gan gynnwys ehangu\u2019r grid cenedlaethol, buddsoddiad mewn gwasanaethau rhyngrwyd a sicrhau fod yna rwydweithiau trafnidiaeth ddigonol.\nCynllun cydlynol i helpu pobl addasu yn sgil newid hinsawdd.\nCreu economi wledig lewyrchus drwy fuddsoddi mewn sgiliau a hyfforddiant."}, {"text_idx": "#000007", "text": "Mae modd darllen mwy o argymhellion y Rural Coalition yn yr adroddiad llawn, sydd i\u2019w ganfod yma."}, {"text_idx": "#000008", "text": "Adroddiad RSPB Cymru yn galw am weithredu brys i atal difodiant pellach byd natur Cymru\nHybu Cig Cymru yn darogan dyfodol cadarnhaol i\u2019r sector bi\u0302ff yng Nghymru\nAdroddiad newydd y Comisiwn Bwyd, Ffermio a Cefn gwlad yn dweud fod pobl eisiau gweld newid yn y system fwyd\nLesley Griffiths yn cyhoeddi bydd ceisiadau ar gyfer Cynllun Cynefin Cymru yn agor yn fuan\nPrifysgol Cymru Y Drindod Dewi Sant yn cyhoeddi prentisiaeth newydd mewn gwydr lliw"}]